Apstiprinu:
L.Karloviča
Dobeles novada Sporta pārvaldes vadītāja
2026. gada 23. jūlijā

DOBELES NOVADA ATKLĀTAIS PLUDMALES VOLEJBOLA ČEMPIONĀTS 

NOLIKUMS
				
1. MĒRĶIS UN UZDEVUMI
1.1.  Veicināt pludamles volejbola attīstību Dobeles novadā.
1.2.  Noskaidrot labākās komandas Dobeles novadā un tuvākajā apkārtnē.
1.3.  Popularizēt pludmales volejbola spēļu aktivitātes, piesaistot jaunus interesentus.

2. SACENSĪBU VADĪBA
2.1.  Dobeles novada atklāto pludmales volejbola čempionātu (turpmāk – čempionāts) organizē Dobeles novada Sporta pārvalde. Čempionāta galvenie organizatori – Sabīne Biezā, mob.tālr. 28652520, e-pasta adrese: sabinebieza2@gmail.com un Līze Feldmane, mob.tālr. 28141891, e-pasta adrese: lize18@inbox.lv

3. SACENSĪBU VIETA UN LAIKS
3.1.  Čempionāts notiek Kroņauces sporta laukumā laika posmā no 2026. gada augusta līdz 2026. septembrim Kroņauces stadionā 3 kārtās atbilstoši sacensību kalendāram (13.08.; 27.08.; 06.09.).
3.2.  Čempionātam komandas dalību var pieteikt līdz katra posma iepriekšējā vakara 21:00 elektroniski vai zvanot. Nepieciešamā informācija - komandas nosaukums un dalībnieku vārdi, uzvārdi.

4. SACENSĪBU DALĪBNIEKI
4.1.  Čempionātā piedalās Dobeles novada komandas, kā arī komandas no citiem Latvijas novadiem.
4.2.  Komandas sastāvā ir 2 dalībnieki. Uz katru posmu komanda drīkst pieteikt 2 dalībniekus. Komandu sastāvs var būt jaukts (2 vīrieši; 1 sieviete, 1 vīrietis, 2 sievietes), tomēr tiek dota dāmu priekšrocība, piešķirot mix komandai +3 punktus, sieviešu komandai +5 punktus.

5. PIETEIKUMI
5.1.  Komandu pieteikšana čempionāta organizatoriem līdz katra posma iepriekšējā vakara 21:00 - lize18@inbox.lv (28141891) vai sabinebieza2@gmail.com (28652520).
5.2.  Komandas vārdiskais pieteikums (pielikumā) jāiesniedz 15 minūtes pirms čempionāta pirmās spēles.
5.3.  Ar savu parakstu pieteikuma anketā dalībnieks apstiprina, ka pats atbild par savu veselības stāvokli un ka nav iebildumu pret to, ka spēlētāja personīgie dati (vārds, uzvārds) un fotogrāfijas tiek publicētas mājas lapā www.dobelesporto.lv un sociālajos tīklos.

6. SACENSĪBU KĀRTĪBA UN IZSPĒLES SISTĒMA
6.1.  Izspēles kārtība un spēļu sistēma tiks noteikta atkarībā no pieteikto komandu skaita pēc komandu pieteikšanas termiņa beigām.
6.2.  Līdz čempionāta sākumam tiek izstrādāta spēļu kārtība.
6.3.  Sacensības notiks 3 kārtās, no kurām visas tiks vērtētas kopvērtējumā.
6.4.  Uzvarētājs kopvērtējumā tiks noteikts pēc mazākās vietu summas.
6.5.  Vienādu punktu gadījumā augstāku vietu ieņem komanda ar labāku rezultātu pēdējā kārtā.
6.6.  Ja komanda kādā kārtā nepiedalās, tā saņem punktus par pēdējo vietu šajā kārtā +1 punkts.
6.7. Cīņā par kopvērtējumu, ja kādā no posmiem komandas sastāvā nevar startēt viens no abiem sākotnēji pieteiktajiem dalībniekiem, viņu atļauts aizstāt ar vienu vēl čempionātā nestartējušu dalībnieku, saglabājot komandas nosaukumu.

7. SACENSĪBU NOTEIKUMI
7.1.  Čempionātā spēles notiek pēc FIVB oficiālajiem pludmales volejbola spēles noteikumiem.


8. MEDICĪNISKAIS NODROŠINĀJUMS
8.1.  Katrs sacensību dalībnieks ir atbildīgs par savu veselības stāvokli, ko ar parakstu apstiprina komandas pieteikumā.
8.2.  Nepieciešamības gadījumā sacensību organizatori nodrošina neatliekamās medicīniskās palīdzības izsaukšanu uz posma norises vietu.

9. APBALVOŠANA
9.1.  Pirmo divu posmu 1.-3. vietu ieguvēji saņem medaļas. Noslēguma posmā tiek piešķirti kausi. Ir iespējamas speciālbalvas.

10. DAŽĀDI
10.1. Nolikumā neatrunātas un neparedzētas situācijas risina organizatori sacensību laikā, pieņemot konkrētus lēmumus, t.sk. komandas sods par attiecīgās komandas līdzjutēju vai spēlētāju neētisku uzvešanos u.c.
10.2. Organizatori patur tiesības vajadzības gadījumā veikt izmaiņas Nolikumā, spēles laikā un vietā.

11. PERSONAS DATU APSTRĀDE
11.1. Lai nodrošinātu sacensību kvalitatīvu norisi atbilstoši Nolikumam, reģistrējoties (aizpildot pieteikumu) sacensībām, dalībnieks apstiprina, ka ir iepazinies ar Nolikumu un piekrīt tā noteikumiem, kā arī savu personas datu (vārds, uzvārds, dzimšanas gads, mēnesis un datums) apkopošanai un publiskošanai saskaņā ar Eiropas Parlamenta un Padomes Regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti.
11.2. Sacensību organizatoriem ir tiesības izmantot mārketinga un reklāmas mērķiem sacensību laikā uzņemtās fotogrāfijas un video materiālus bez saskaņošanas ar tajās redzamajiem cilvēkiem.
